
Abstract: We propose by this study a portrait of an important politician of the first half of the 
XX-th century, of a perpetual parliamentarian, considered the father of inter-war Christian 
nationalism. He has also distinguished in literature as an essayist and epigrammatist, close to 
Junimea, and had a long university career in lasi, at the Faculty of Law. He has socialist 
beginnings, then conservative. He was along with Nicolae Iorga, founder of the Democratic 
Nationalist Party, but the closeness between the two was not long lasting, becoming political 
enemies afterwards. From his nationalist-Christian party founded in 1923, the Legion of 
Archangel Michael emerges, which will promote the same political doctrine, with more 
fervency and enthusiasm. He came to power with Goga, in 1937, with the Christian 
Nationalist Party, for a short period, the abolition of political parties by Carol II also marking 
the end of his political career. Gifted parliamentary orator, with a long career, he was, 
however, a supporter of the dictatorship, and remained consistent with the Christian 
nationalist doctrine, called at that time, "cuzist". 

A.C. Cuza s-a remarcat in anii de dupá primul rázboi mondial ca fondatorul si 
principalul promotor al doctrinei nationalist-crestine. S-a dovedit a fi unul dintre cei 
mai longevivi oameni politici ai României moderne şi singurul care a reuşit să facă o 
carieră având în centrul discursului său antisemitismul. Dacă după “Marele Război”, 
A.C. Cuza a promovat cu tenacitate naționalismul-creştin, în perioada antebelică 
opţiunile sale politice arătau căutările şi încadrarea într-un curent care să-l reprezinte. 
O relativă taxonomie poate stabili etapele evoluţiei politice ale lui A.C. Cuza: 

e perioada socialistă, când A.C. Cuza se apropie de „Dacia viitoare” şi de 
„Contemporanul” si se manifestă ca rationalist şi ateu, acordând atenţie 
proletariatului — 1882-1885; 

e perioada junimistă şi conservatoare, cu colaborări la „Convorbiri literare” sau 
„Era Nouă” — 1885-1895; 


1 Centrul de Cercetare pentru Dezvoltare Regională şi Integrare Regională al Universităţii din București; 
Şcoala Gimnazială Grinties, Neamţ. 

e perioada ,nationalist-democratá", când, alături de Nicolae Iorga, fondează si 
luptă pentru impunerea pe scena politică a Partidului Naționalist Democrat" — 
1910-1920; 

e perioada nationalist-crestiná, A.C. Cuza fiind fondatorul şi conducătorul mai 
multor formaţiuni politice care promovau doctrina ce se va numi „cuzistă” — 
1920-1938; 

În realizarea acestui studiu, pentru a surprinde evoluţia sa universitară, 
doctrinară şi politică, am folosit surse arhivistice ieşene, presa vremii, în special cea 
nationalist-crestiná, scrieri de epocă, memorialistică sau studii istorice care se 
concentrează şi asupra activităţii sale politice şi menţionăm aici lucrările lui C.V. 
Coban, Pamfil Șeicaru, Gh. T. Pop, Grigore Traian Pop, Stelian Neagoe, Gheorghe 
Buzatu, Corneliu Ciucanu, Cristian Sandache, Gabriela Dumitrescu, Petre Turlea, 
Dragoş Zamfirescu sau Armin Heinen, Nicholas Nagy-Talavera, Eugen Weber, Kurt 
Treptow sau James Niessen, scrise cu mai multă sau mai puţină obiectivitate, după 
vremuri, regimuri politice sau patimi. 

A.C. Cuza s-a născut la 8 noiembrie 1857 la Iaşi. Era fiul lui Constantin Gh. 
Cuza (văr primar cu domnitorul Alexandru loan Cuza) şi al Smarandei Coroi, fiica 
postelnicului Ioniță Coroi. Tatăl său devine în anul 1859 judecător şi apoi prefect al 
judeţului Ismail. În anul 1861, ajunge membru al Curţii de Apel, iar din 1863 practică 
avocatura la Bucureşti pe lângă Curtea de Casaţie. În anul 1866, Constantin Gh. Cuza 
moare la 48 de ani lăsând orfani doi copii, Petru şi Alexandru, iar în anul 1870, moare 
şi Smaranda Cuza?!. Studiază la Iaşi, la institutul privat al lui A. Frey, apoi la Dresda, 
sprijinit şi de Mihail Kogălniceanu, la celebrul Institut Krausse. A devenit licenţiat în 
litere şi filosofie la Paris, apoi obţine titlurile de doctor în drept şi în ştiinţe politice şi 
administrative la Paris si Bruxelles). La Bruxelles, îi are colegi pe socialiștii Morţun, 
Mille, Bădărău, ce editau revista „Dacia viitoare”. Migrează spre „Junimea”, unde se 
manifesta un conservatorism naționalist. Este chiar deputat conservator între 1892- 
1895. Publică şi la „Făt-Frumos” din Bârlad, începând cu 1904, în revista „Era nouă” a 
lui Petre Misir şi, mai apoi, în „Neamul Românesc”, în 1906, unde se pronunţă 
împotriva intruziunii evreilor în presă”. 

Nicolae Iorga şi A.C. Cuza au început prin a scrie texte politice sub influenţa 
„Contemporanului” şi a „Daciei viitoare”, atee, rationaliste, socialiste. Inamicii politici 
ai lui A.C. Cuza aminteau despre o poezie, La mormântul meu, în care, autorul, ce 
devine liderul Ligii Apărării National-Crestine, îşi exprima ideile sale de atunci. 
Prezentám prima strofă a acestei poezii, sugestivă în acest sens, care i-a fost imputată 
mai târziu de adversarii politici: 

“La mormântul meu, prieteni, lăsaţi popii toti 


? Gh. Ghibánescu, Cuzestii, Bucureşti, 1910, p. 150-152 

3 A.C. Cuza, Memoriu asupra lucrărilor, lagi, 1900, pp. 5-7 

^ C. Ciucanu, Dreapta românească interbelică, Ed. Tipo Moldova, Iaşi, 2008, p. 102; G.V. Coban, 
Fenomenul A.C. Cuza, laşi 1939, pp. 9-11; C. Sandache, Doctrina nafional-crestiná în România, Ed. 
Paideia, Bucuresti, 1997, p. 7 

Să le spuneţi că gândul meu a fost ateu, 

C-am privit dumnezeirea ca o proastă comedie, 
Spovedania o minciună, slujba morţii o prostie 
Si cá pentru mine ceru-i gol de Dumnezeu... 

Când i s-au reproşat aceste versuri, a răspuns: „Eram atât de departe de 
groapă!”. La Bruxelles îşi manifestă nihilismul, neîncrederea în divinitate, persiflarea 
clericalismului. Prezentăm o epigramă a lui A.C. Cuza, în care, cu ironie, exprimă 
ideile îndreptate împotriva oamenilor bisericii: 

“Damaschin sătul la Athos să bea vutcă cu stafide 
O pornit în fuga mare cocotat pe un mágariu; 

Îi soptise egumenul că-n Moldova se deschide 
Facultatea de Cotnariu"$. 

Dar legăturile cu socialismul ale celor doi profesori sunt efemere şi, in 1895, îi 
aflăm printre membrii unei organizaţii numite „Alliance Antisemitique Universelle”, 
cu o existență efemeră. Ei erau uniti prin simpatia pentru Mihail Kogălniceanu, 
Alexandru loan Cuza, Spiru Haret, dar şi pentru primarul Vienei, Karl Lueger, 
antisemit şi antimaghiar (printre cei care îşi manifestă prețuirea pentru Lueger s-au 
aflat şi Alexandru Vaida-Voevod şi Octavian Goga). Naționalismul lui A.C. Cuza, 
după cum el însuşi spunea, avea rădăcini adânc înfipte şi în „Şcoala liberală” a lui 
Simion Bărnuţiu. A debutat editorial la 36 de ani cu cartea Meşeriaşul român, 
publicată la Iaşi in 1893. 

A.C. Cuza, descendent al boierimii moldovene, ce avusese şansa de a beneficia 
de sprijin material pentru a studia în străinătate, se îndepărtează de socialiştii ce-i 
influenţează tinereţea petrecută la Bruxelles. Îşi reneagă începuturile socialiste. 
Lucrarea sa Despre poporafie o dovedeşte. Deşi este considerată de unii un plagiat, a 
fost bine primită în ţară şi autorul ei devine profesor la Universitatea din Iaşi, la 
Catedra de economie politică. Principiile sale antisemite devin o constantă a 
discursurilor sale ţinute în amfiteatrele Facultăţii de Drept, unde a devenit decan. 
Înainte de război, deşi nu reuşeşte să intre în Parlament, are o prezenţă activă în 
campaniile electorale. În jurul său se grupează Ion Zelea Codreanu, profesor de la 
Huşi, Corneliu Sumuleanu, de la Iaşi, profesor la Facultatea de Medicină sau loan 
Gávánescul, profesor de etică din laşi. Deşi Cuza se identifica atunci cu Eminescu (l-a 
cunoscut şi se considera prieten al acestuia şi a scris o lucrare despre viaţa şi opera 
poetului), agresivitatea discursului său antisemit îl recomandă ca un urmaş demn al 
Bogdan Petriceicu Hasdeu, împrumutând din virulenţa şi lipsa de toleranţă faţă de 


5 Gh. T. Pop, Caracterul antinational si antipopulară al Partidului National Crestin, Ed. Dacia, Cluj 
Napoca, 1976, p. 41 

$ Gr. Coban, Fenomenul A.C. Cuza, laşi, 1939, p. 10; C. Sandache, Doctrina naționalist-creştină din 
România, p. 7; C. Ciucanu, Dreapta românească interbelică, p. 104, nota 5 

7 C. Iancu, Evreii din România, 1866 — 1919, Ed. Hasefer, Bucureşti, 2006, p. 222; „Neamul 
românesc”, an V, nr. 27, 1 martie 1910 şi A. Heinen, Legiunea Arhanghelul Mihail, Ed. Humanitas, 
Bucureşti, 1999, p. 88; A.C. Cuza, Studii economice şi politice, p. XV 

populaţia evreiască a acestuia. Nicolae Iorga, dimpotrivă, se apropie mult mai mult de 
Eminescu, ambii fiind promotorii unui antisemitism romantic, ce viza o asimilare a 
elementului evreiesc, cu toate că în articolele lor exprimă neputinta unei astfel de 
încercări. Nicolae Iorga era exponentul unei intelectualititi moldovene care, în cea 
mai mare parte, se situa pe poziţii antievreieşti, puţini fiind cei care se considerau 
partizanii ai emancipării evreilor. Nicolae Iorga se raliază, la începutul vieţii sale 
politice, aceloraşi idei. Cu timpul însă, poziţia sa se radicalizează, ca mai apoi să 
renege vechea sa poziţie. Nicolae Crevedia, cunoscutul epigramist, scria în 1933, 
adresându-se D-lui Iorga. Apropos de antisemitismul său de pe vremuri: 

“Văzând în tará-atáti evrei 

Prásiti ca frunza şi ca iarba, 

Atâta urá-avea pe ei, 

Că i-ar fi măturat... cu barba"?. 

Nicolae Iorga şi A.C. Cuza, absolvenţi ai Universităţii din laşi, erau o sinteză a 
xenofobiei lui Eminescu şi nativismul „Junimii”, după părerea lui J.P. Niessen!?. Cei 
doi lideri au intrat în viaţa politică încă din 1892, când sunt aleşi deputaţi pe listele 
conservatoare, dar încercările de a-şi întemeia o formațiune politică proprie i-a 
îndepărtat de Parlament, de cele două partide ce girau rotativa guvernamentală. În 
1902, cu ocazia proiectului pentru „Legea asupra meseriilor” (o lege cu caracter 
restrictiv pentru meseriaşii evrei, dar care n-a fost niciodată pusă în aplicare datorită 
numeroaselor plângeri si petiţii), A.C. Cuza scria articolul Nafionalizarea meseriilor. 
El îşi afirma opinia că scăderea populaţiei creştine din cauze economice, iar comerţul 
şi industria sunt în mâna evreilor, acaparând astfel toate mijloace de subzistență. 
Scrierile sale dovedesc influenţa lui E. Drumont, autorul unei foarte cunoscute şi 
publicate (şi în variantă română) — La France Juive. Lucrarea sa, Generaţia de la 1848 
şi Era Nouă, se consideră că este certificatul de naştere al doctrinei naționalist- 
creştine, numită şi cuzistă!!. A.C. Cuza nu poate fi acuzat că nu a avut curajul opiniei 
şi că a demonstrat consecvență şi perseverenţă în susținerea ideilor sale. Chiar dacă 
multe dintre ele au fost criticate de mare parte a opiniei publice. A avut o viziune 


8 G. Dumitrescu, A.C. Cuza şi doctrina nafionalist-cregtiná, în „Arhivele totalitarismului", an II, nr. 1-2/ 
1994, p. 1153; P. Şeicaru, Un junimist antisemit, A.C. Cuza, Ed. Carpaţii, Madrid, 1956, p. 7; S. Stanca, 
coord., Dicţionar biografic de istorie a României, Ed. Meronia, Bucureşit, 2008, p. 158 

? P. Şeicaru, Un junimist antisemit, A.C. Cuza, Ed. Carpaţii, Madrid, 1956, p. 21; D. Murăraşu, 
Naționalismul lui Eminescu, Ed. Pacifica, Craiova, 1992, p. 98 

10 N, Crevedia, C. Calotescu-Neicu, Antologia epigramei româneşti, Ed. Cartea românească, Bucureşti, 
1933, p. 57 

! LP. Niessen, Naționalismul românesc: o ideologie a integrării si mobilizării, in “P. Sugar, 
Naționalismul sud-est european în secolul XX", Ed. Curtea Veche, Bucureşti, 2002, p. 2321Ibidem, an I, 
nr. 11, 15 iunie 1906 si D. Dungaciu, Națiunea si provocările (post) modernității, Ed. Tritonic, 
Bucureşti, 2004, p. 65; Gr. Traian Pop, Garda, Căpitanul şi Arhanghelul din cer, vol. II, Ed. Eurasia, 
Bucureşti, 1995, p. 11; A.C. Cuza, Nafionalizarea meseriilor, în „Arhiva”, nr. 7-8, 1902; G. 
Dumitrescu, A.C. Cuza şi doctrina nafionalist-cregtind, în „Arhivele totalitarismului”, an II, nr. 1/ 2, 
1994, p. 153 


85 


Analele Liceului „Vasile Conta” Tárgu-Neamt, Istorie, 1/2020 


proprie asupra Bibliei, considerând că ideile sale duc spre o nouă interpretare a religiei 
creştine. Cerea eliminarea Vechiului Testament, văzut ca “impur si jidovesc", 
menţinerea doar a Noului Testament. De asemenea, cerea ca la cununiile religioase să 
fie scoase numele Sara, Rebeca, Rahila (imorale) şi “sânul lui Avram” — “proxenetul 
lui Faraon”. S-au născut reacții din mediul clerical, dar care nu l-au împiedicat pe 
Cuza în a-şi promova cu încăpățânare ideile în continuare". 

Nicolae Iorga preia „Sămănătorul” în 1903 si îi imprimă o direcție naționalistă. 
A prezentat permanent chestiuni rurale care, prin intermediul revistei, deveneau 
cunoscute unui număr mare de cititori. După 1907, pentru articolele sale din 
„Sămănătorul” şi „Neamul românesc” a fost considerat unul dintre instigatorii 
răscoalei şi a primit numeroase ameninţări. Într-un articol din „Sămănătorul” se scria: 
»... oricât de înalt ar fi valul murdar al profitorilor, pământul e al nostru. Iar într-o bună 
zi, vântul o să zboare pleava pe care tot el a adus-o, pe când noi rămânem”. Tot în 
„Sămănătorul”, A.C. Cuza cerea „crearea unei clase de mijloc prin eliminarea 
străinilor, care îi blochează apariţia şi formarea unei culturi pur româneşti”, sau 
„întărirea spiritelor dirigente şi dezvoltarea nationalitátii româneşti”!5. Sunt şi ideile pe 
care le face cunoscute şi prin lucrarea Naționalitatea în artă. Principii, fapte, 
concluzii. Introducere la doctrina naţionalist-creştină din 1905, retipărită în 1908, la 
Editura Minerva din Bucureşti. 

În anul 1906, Nicolae Iorga duce tratative cu Titu Maiorescu şi Nicolae 
Filipescu, lideri ai Partidului Conservator. Istoricul dorea schimbări ale programului 
politic şi direcţia ziarului ,,Epoca". Pretentiile lui Iorga zádárnicesc inregimentarea lui 
în această grupare. Fondează, în schimb, „Frăția bunilor români”, o asociaţie „cu tentă 
culturală şi politică”, creată pentru „a sprijini în toate împrejurările limba şi literatura 
şi cele mai înalte interese ale poporulu român”. În oraşele Moldovei, şezătorile (cu 
plată) au început să se ţină încă din 1906 (la Iaşi, Fălticeni, Roman, Botoşani, 
Câmpulung, Bacău) şi care au contribuit la susţinerea unui ziar, „Neamul Românesc”, 
ce a devenit oficios al partidului şi pe care Iorga l-a scos până la moartea sa, uneori cu 
importante sacrificii materiale. Mai mult, Nicolae Iorga reuşeşte fondarea unei 
tipografii proprii, cooptându-i în consiliul de administrație pe A.C. Cuza, Corneliu 
Sumuleanu, G.G. Orleanu, dr. Mantiatide. „Neamul românesc” s-a constituit în 
principal prin banii obţinuţi din conferințele ţinute în ţară în cadrul „Frăției bunilor 
români” şi cu sprijinul prietenilor săi politici şi nu numai". 

Nicolae Iorga, un om politic ce-a vibrat adânc pentru suferința ţăranului si 
care-şi manifestase nemulțumirile antievreieşti în opere precum Sate şi mănăstiri sau 
Neamul românesc din Bucovina, nu putea rămâne indiferent faţă de cauzele, dar şi 
consecinţele răscoalei; a fost considerat în unele cercuri ca fiind unul dintre instigatori, 


12 C, Sandache, Doctrina naţional-creştină în România, pp. 14-16 

15 Ibidem, p. 233; “Sămănătorul”, 4 decembrie 1905 

14 J.P. Niessen, op. cit., p. 232; „Neamul Românesc”, an I, nr. 1, 10 aprilie 1906 şi „Neamul românesc”, 
an III, nr. 11, 1 februarie 1908; P. Turlea, Nicolae Iorga în viaţa politică a României interbelice, in 
“Anuarul Institutului de Istorie şi Arheologie A.D. Xenopol “, Iaşi, XXIII, 1986, p. 657 

prin numeroasele articole din „Neamul Românesc”, ce acuzau şi pe evreii satelor, în 
paginile gazetei sale, cârciumarii, arendaşii, cămătarii evrei erau figuri obişnuite, ce 
stârneau ironia sau furia sa. Celebrul său „blestem” Să-i ierte Dumnezeu.... este 
definitoriu pentru poziția sa faţă de vinovatii pentru masacrul lui martie 1907, între 
care se află şi „străinul”, dar nu numai el. Poziţia sa este prezentată şi într-un articol 
din februarie 1907: „Nu contra străinilor, ca străini, ne-am ridicat, ci contra modului 
lor de exploatare; să rămână între noi acei străini ce vor să muncească cu cuget curat, 
în folosul lor fie, dar nu în paguba noastră”!5. 

Ziarul lui Nicolae Iorga apărea în 1906, la 10 mai şi, deşi încă din primul 
număr se specifică că nu este o publicaţie politică, treptat se constituie într-un 
observator şi judecător al vieţii politice, mai ales prin rubrica „Partidele noastre”. 
Problemele ţărăneşti sunt o constantă a ziarului, răscoala din 1907, aducând pentru 
Iorga o nouă înţelegere a ei, adăugând planului cultural pe cel social ce va căpăta 
întâietate. În ziarul sáu, Nicolae Iorga a permanentizat rubrica „Chestiunea țărănească 
şi evreii nostri"!. Tot in 1906 începe să colaboreze la ziar şi A.C. Cuza, articolele sale 
conţinând încă de la început o puternică tentă antisemită (primul articol îi apare în nr 
11 din 15 iunie 1906). 

Nicolae Iorga candidează in 1907 în judeţele din nord ale Moldovei şi este ales 
la laşi, beneficiind de sprijinul lui A.C. Cuza şi al grupului său, dar şi datorită 
influenţei pe care o avea în rândul intelectualităţii ieşene, cu 1.157 de voturi, în urma 
lui G.G. Mârzescu, C. Stere, G. Panu; A.C. Cuza nu este, însă, ales deputat. A fost o 
testare a „pieţei electorale” în vederea constituirii unui partid, şi pe lângă judeţele 
nordice ale Moldovei, Iorga şi Cuza mai obţin voturi şi în Prahova, Dolj, Râmnicu- 
Sărat, unde nationalist-democratii au avut succes si mai târziu. Iaşul se va afla într-o 
oarecare măsură si sub influenţa lui A.C. Cuza din partea P.N.D., el folosindu-se de 
funcția sa universitară şi de prestigiul lui Iorga (se spunea că „tot tineretul şcolar e de 
partea sa”)!7. Nicolae Iorga se manifestase vehement in 1907 împotriva arendasilor, pe 
care-i considera „exploatatori ai poporului“, ziarul sáu „Neamul românesc” publicând 
numeroase articole pe această temă. Şi Cuza l-a secondat la 1907 în acuzele adresate 
administraţiei şi arendăşimii, el insitând mai ales pe „latura originii arendaşilor“ din 
Moldova. El creionase încă din 1905 în Cursul de economie politică, o imagine a unei 
societăți dominate de evrei. Aceeaşi stare de fapt era ilustrată şi în Despre poporație, 
pe care Emil Socor o considerase plagiat!?. 

Nicolae Iorga a obţinut mandatul de deputat la Iaşi şi datorită sprijinului lui 
A.C. Cuza şi a grupului său politic, fiind făcută public alianţa în momentul validării şi 


15 Neamul Românesc”, an II, nr. 87, 8 martie 1907; „Neamul Românesc”, an II, nr. 82, 15 februarie 
1907 

16 Neamul Românesc”, 5 iunie 1907 

U D.A.D., nr. 1 din 9 iunie 1907, p. 10 

15 vezi pe larg A.C. Cuza, Despre poporafie, Bucureşti, 1910; idem, Curs de economie politică, laşi 
1923 şi Gh. T. Pop., op. cit., p. 27; E. Socor, Despre plagiatul d-lui Cuza, Atelierul ziarului Adeverul, 
Bucureşti, 1923 

susținând contestaţia celui neales. Iorga vorbeşte pentru prima dată de un partid al său. 
Încă din 1908 cei doi aliaţi politici purced la realizarea Declaraţiei de program 
nafionalist-democrat, publicată în „Neamul Românesc” începând cu numărul 13, din 
30 ianuarie 1908, în care se pronunţă pentru reforme, între care amintim: 

e înlăturarea străinilor de la furnituri şi lucrări; 
scoaterea străinilor din sate; 
monopolul debitării alcoolului; 
crearea de ceainării, săli de petrecere şi biblioteci pentru popor în toate oraşele; 
scoaterea evreilor din armată; 
votul universal pentru români. 
În 1910, Partidul Naționalist Democrat căpăta structură si program. Unul dintre 
ctitori, Alexandru C. Cuza, era de părere că „avem o mişcare naționalistă... Căci nu 
suntem încă un partid, suntem numai o mişcare naționalistă şi e firesc să ni se impună 
datoria să tindem spre organizarea acestei mişcări“. Înfiinţarea P.N.D. s-a realizat în 
cadrul unui congres ţinut în sala Opller din Bucureşti, prezidat de colonelul 
Manolescu-Mladian, fost aghiotant al domnitorului Alexandru loan Cuza. Au vorbit 
A.C. Cuza, Nicolae Iorga, Ion Zelea Codreanu, avocatul Petre Jecu. La scurt timp sunt 
întemeiate organizaţii locale la Râmnicu Vâlcea (prin A.D. Livezeanu), Craiova 
(generalul Marcu), laşi (A.C. Cuza), Huşi (I. Zelea Codreanu) şi apoi la Râmnicu 
Sărat, Prahova, Vlaşca, Gorj, Botoşani!?. 

Apariția P.N.D. în peisajul politic autohton s-a datorat, în special, „necesităţii 
unor restricţii faţă de evrei“, după A.C. Cuza. Alături de această chestiune, la loc de 
frunte, se afla problema țărănească, ce o puseră în discuţie N. Iorga şi V.M. 
Kogălniceanu, cea mai importantă în viziunea lor, împreună cu problema românilor 
din afara României. Este cunoscută poziţia intransigentá a lui Nicolae Iorga în această 
problemă, care a izbucnit în 1907 când a scris cunoscutul articol Să-i ierte 
Dumnezeu..., în „Neamul românesc” la 8 martie al acelui an: „Să-i ierte Dumnezeu pe 
cei 4 ţărani români împuşcaţi în oraşul românesc Botoşani de oastea românească în 
ziua de 5 martie 1907 [...] Sá nu ierte Dumnezeu pe străinul fără inimă care a stors 
vlaga o sută de ani şi astăzi vrea şi sângele [...] pe hâzii politiciani mâncaţi de pofte si 
nevolnicii; să nu ierte Dumnezeu pe cârmuitorii neghiobi sau vânduți, înaintea cărora, 
cufundati în orgii bugetare, fumegă acum sânge nevinovat“. Din acest blestem se pot 
observa lesne cei care sunt invinovátiti de Iorga pentru situația grea a ţărănimii şi 
susținerea revendicărilor ţărăneşti nu va lipsi nicicând din programul său politic. Şi pe 
drept cuvânt, căci țăranul se plângea: „Noi am rămas fără pământ din cel cu care 
bătrânii au fost împroprietăriți la "64. Abia ne putem hrăni“. Cereau pământ şi arendă 
mai omenească...% 


1? P, Turlea, Nicolae Iorga în viaţa politică a României, Ed. Enciclopedică, Bucureşti, 1991, pp. 41-42; 
M. Opritescu, Partidul Naționalist Democrat condus de Nicolae Iorga (1910-1938), Bucureşti, 2000, 
pp. 32-33; 44-46 

20 Neamul românesc”, an II, nr. 87, 8 martie 1907 

Fondarea „Partidului Nationalist-Democrat" a fost pregătită de cei doi lideri, cu 
mult înaintea anului 1910, prin activitatea în cadrul „Sămănătorului”, a revistei „Făt- 
Frumos”, „Era Nouă”, „Neamul Românesc”, a „Ligii culturale”, a „Frăției bunilor 
români”, a „Cursurilor de vară”. În jurul lor se strânge o pleiadă de oameni de cultură, 
de valoare, dar prea puţin implicaţi în activitatea politică. Şi de aceea, începuturile 
P.N.D. au fost timide. N. Iorga, în ciuda faptului că era angrenat in multiple activităţi, 
fondase o tipografie, conducea un ziar — „Neamul Românesc” (renunfase la 
„ Sămănătorul”), conducea Cursurile de vară de la Vălenii de Munte (noua sa 
reşedinţă), îşi găseşte timp pentru conferinţe, mai ales în Moldova şi în special în laşi, 
care era circumscripţia sa (în octombrie 1909 vorbeşte despre un „Partid Naționalist”). 
„Cursurile de vară de la Vălenii de Munte”, operă deosebită a lui Nicolae Iorga, erau 
publicate în „Neamul românesc” sau în volum, la tipografia sa din mica localitate 
prahoveană. Între studiile realizate aici menţionăm şi statisticile referitoare la populaţia 
şi economia Moldovei în care se evidențiază dominaţia evreilor. S-a considerat că 
înainte de 1910, Iorga şi adepţii săi n-au avut un program politic clar şi declaraţiile 
politice n-au avut consistenţă si consecventá?!. 

Programul Naţionalist- Democrat a fost publicat în ziarul „Neamul românesc”, 
an V, nr. 49, din 19 aprilie 1910 şi apărea ca fiind modificat faţă de cel din 1908, se 
pare că influenţa şi aportul lui Cuza au fost mai mici. Dacă până la această dată cea 
mai importantă problemă aflată în atenția nationalistilor-democrati a fost cea 
țărănească, acum în prim plan ajunge problema națională, în special Nicolae Iorga 
acordând cea mai mare atenţie şi un efort susținut sprijinirii luptei pentru unitatea 
națională. Se insistă pentru părăsirea „legăturilor primejdioase” în politica externă (cu 
adresă directă la mai puţin cunoscuta alianță cu Puterile Centrale); se insistă pe 
realizarea unor reforme pentru țărănime si se cer legi pentru protejarea muncitorilor şi 
intrezicerea cartelurilor şi trusturilor, amintindu-se experienţa nefastă a anului 1907. 
Nu lipsesc articolele cu caracter antisemit (de inspiraţie cuzistă), moderate însă, 
dorindu-se, în principal limitarea activităţii comerciale a evreilor. În programul 
P.N.D., la articolul 45, se menţiona: „Soluția problemei jidovesti, prin eliminarea 
jidanilor, dezvoltarea puterilor creatoare ale românilor şi proteguind întreprinderile 
lor“. Se dorea oprirea evreilor de a se stabili prin sate, ţăranii români trebuind să fie 
ajutaţi spre a rezista presiunilor financiare. Studiind programul partidului publicat în 
„Neamul românesc” sau în Consfătuirea din 23-24 aprilie 1910 a Partidului 
Naţionalist-Democrat si Întrunirea publică din 25 aprilie 1909 (cuvântările ținute cu 
aceste prilejuri). Programul, 1910, Vălenii de Munte, se poate constata că partidul nu 
este o reacţie de răspuns la „cestiunea ovreiască”, ci la o „criză naţională”, vizate fiind 
atât politica externă (românii din afara României), cât şi politica internă (în special 
situaţia ţărănimii), doar într-un nivel secund apare „problema evreiască”. Discursul 


21 Neamul Românesc”, an IV, nr. 121-122, 3 octombrie 1909; Cursurile de vară de la Vălenii de 
Munte, Ed. Datina românească, Tip. Neamul Românesc, Vălenii de Munte, 1910, pp. 11, 33-35; I. 
Căpreanu, Partidul Naţionalist- Democrat până la primul război mondial, în „Analele Ştiinţifice ale 
universităţii Al. I. Cuza, Iaşi, Istorie, s. III, 16 (1970), nr. 1, p. 179 

antisemit al grupării are o distribuție inegală; el capătă consistenţă atunci când 
campania electorală se apropie de nordul Moldovei. Nu putem afirma acelaşi lucru 
despre propaganda susţinută în Oltenia sau Muntenia. N. Iorga puncta: „Când venim 
aici să vorbim, aţi văzut, o facem în chipul cel mai liniştit, lovind nu oameni, ci lovind 
în idei greşite, în apucături nenorocite, în interese primejdioase” %. 

Votul censitar şi intrusiunea guvernului (fie el liberal, fie conservator) în 
desfăşurarea alegerilor, lipsa de fonduri, făceau ca o nouă formaţiune politică să aibă 
reduse şanse de succes. Partidul Nationalist-Democrat era unul sărac şi pentru a intra 
în campaniile electorale au fost necesare apeluri pentru colecte din partea membrilor şi 
simpatizantilor pentru a-şi putea deschide liste în mai multe judeţe. Lipsa fondurilor a 
făcut ca reprezentanţii P.N.D. să candideze doar în Moldova de Nord şi în unele judeţe 
din Muntenia. Datorită politicii de reformă propusă de Nicolae Iorga, mai ales în 
problema ţărănească, într-un electorat redus numericeşte pe baza votului censitar, sunt 
puţini cei ce-şi îndreaptă adeziunea spre P.N.D. Ei sunt reprezentanţii Colegiului al HI- 
lea, dar voturile lor îi permit doar lui Iorga să intre în Parlament înainte de război, A.C. 
Cuza şi V.M. Kogălniceanu, următori valoroşi candidaţi ai P.N.D., nu reuşesc 
accederea în legislativul interbelic”. 

A.C. Cuza îşi prezintă tendinţele sale pronunţat antievreiesti în cadrul P.N.D. si 
chiar dacă nu sunt prezentate în forma pe care şi-ar fi dorit-o el în cadrului statutelor 
program ale grupării, le publică în lucrarea lui N. Iorga — Problema evreiască la 
Cameră. O interpelare cu o introducere de A.C. Cuza şi note despre vechimea evreilor 
în țară, în anul 1911, sub forma a cinci teze: 

-mentinerea cu orice eforturi a Articolului 7 din Constituţie; 

-eliminarea evreilor, înlocuirea lor treptată în toate ramurile pe care le-au acaparat; 
-libertatea presei şi a întrunirilor doar pentru români; 

-manifestatiile evreieşti de orice natură să fie înăbuşite; 

-guvernul să sprijine națiunea în „problema evreiască” prin expulzarea evreilor din 
sate, excluderea din armată, eliminarea din presa româneasă”. 

În anul 1911, P.P. Carp primeşte însărcinarea de a forma un nou guvern şi 
organizează alegeri. P.N.D. se prezintă cu „Programul Naţionalist-Democrat” publicat 
în 1910 şi fără alianţe electorale. Drept centru al campaniei electorale rămâne Iaşul, 
unde candida atât Iorga, cât şi Cuza. Rezultatele sunt nefavorabile, toti candidaţii 
partidului strâng doar 3.500 de voturi. În anul 1912, noi alegeri sunt organizate de 
către Partidul Conservator Democrat condus de Tache Ionescu, care se dovedesc mai 
liniştite şi mai puţin îngrădite de autorităţi. P.N.D. obţine 7.028 voturi, un rezultat 


2 Consfătuirea din 23-24 aprilie 1910 si Întrunirea publică din 25 aprilie 1909 (cuvântările ţinute la 
aceste prilejuri). Programul, Vălenii de Munte, 1910, p. 145. 

% p. Turlea, Nicolae Iorga în viaţa politică, p. 42. 

?* N. Iorga, Problema evreiască la Cameră. O interpelare cu o introducere de A.C. Cuza si note despre 
vechimea lor în ţară, Ed. Neamul românesc, Vălenii de Munte, 1911, pp. 12-13. 

văzut de Iorga ca remarcabil. Este ales în judeţul Prahova, iar Cuza eşuează din nou în 
dorinţa sa de a intra în Parlament”. 

Începând cu 1912, relaţiile dintre Iorga şi Cuza au început să se deterioreze. 
Iorga a fost considerat un moderat, mai ales în ceea ce priveşte poziția sa faţă de evrei, 
pe când Cuza era văzut ca un reactionar, încă de la începuturile colaborării lor. P.N.D. 
se arată ca un partid regional, rămânând tributar voturilor oferite de Moldova, fiind 
puţini adepţii lor din Oltenia şi Muntenia, ceva mai mulți sunt susţinătorii lor în 
Prahova şi Brăila. În anul 1912, s-a tipărit ziarul „Unirea” al lui A.C. Cuza, care a 
apărut în perioada 1912-1918, 1920, 1924. Propaganda antisemită era principala 
direcție a publicaţiei”. 

A.C. Cuza participă destul de puţin, spre deosebire de acţiunile electorale, la 
activitatea partidului, Nicolae Iorga fiind cel care organiza întrunirile, primea 
adeziunile din ţară, coresponda cu autoritățile, era solicitat de către membrii să 
conferenteze în timpul campaniilor si tot el a redactat statutele în 1914. Astfel, 
tendinţele antisemite nu se mai regăsesc ca la 1908. Un argument al răcirii relaţiilor 
dintre Iorga şi Cuza este şi răspunsul pe care istoricul l-a oferit universitarului ieşean 
la o izbucnire antisemită a acestuia în Parlamentul României, primit cu aplauze de 
majoritatea celor prezenţi: „În ceea ce priveşte rostul meu de om politic, tin să se stie 
că, în chestia ce s-a adus în discuţie, ideea mea este aceasta. Toată dreptatea, toată 
mila, toată iubirea pentru orice ființă omenească în marginile stricte, deşi nu crude, ale 
interesului national". 

În septembrie 1916, se suspendă activitatea partidului. Nicolae Iorga vedea o 


x». 


„absurditate viaţa de partid in condiţii crâncene pentru ţară”; scoate şi titulatura „Foaia 
naționaliștilor democrați” de pe frontispiciul ziarului său”. 

În august 1918, disensiunile dintre cei doi lideri nationalist-democrati sunt 
vădite, când în Parlamentul României s-a discutat pe seama motiunii privind 
incetátenirea evreilor apatrizi, conform prevederilor Tratatului de la Bucureşti. Dacă 
Iorga a votat în favoarea motiunii, împotriva ei au fost alti doi lideri ai P.N.D., radicali, 
A.C. Cuza şi Ion Zelea Codreanu”. 

Anul 1919 reprezintă o încununare a activităţii politice a P.N.D. şi care se 
datorează in special luptei unioniste a lui Nicolae Iorga, care primea din partea 
electoratului obolul de recunoştinţă. În alegeri, votul universal oferea partidului în 
Moldova 214.631 adeziuni şi în parlament intrau 19 deputaţi, un rezultat mai mult 


25 “Neamul românesc”, an VI, nr. 4, 17 ianuarie 1911; ibidem, nr. 6, 21 ianuarie 1911 si ibidem, nr. 26, 
4 martie 1911; “Neamul românesc”, an VII, nr. 141-143, 21 decembrie 1912. 

?6 N. Nagy-Talavera, Nicolae Iorga. O biografie, Institutul European, laşi, 1995, p. 137; Z. Ornea, 
Sămănătorismul, p. 216; P. Seicaru, Nicolae Iorga, p. 44; P. Turlea, Nicolae Iorga în viaţa politică, p. 
67. 

? P, Turlea, Nicolae Iorga în viaţa politică a României interbelice, în “Anuarul Institutului de Istorie şi 
Arheologie A.D. Xenopol “, Iaşi, XXIII, 1986, p. 657; D.A.D., nr. 32, 18 februarie 1915, p. 3009. 

28 “Neamul românesc”, an XIII, nr. 330, 29 noiembrie 1918. 

% N. Iorga, Memorii, vol. IL, p. 41. 

decât meritoriu, în condițiile apariţiei pe scena politică a numeroase noi formaţiuni 
politice. Nicolae Iorga îşi vedea răsplătit efortul său din lupta pentru unitatea naţională 
a românilor prin Marea Unire şi prezenta opinia sa despre „politica naționalistă” care 
trebuia urmată în aceste noi condiţii fericite pentru românime: „Cuprinderea în acelaşi 
stat a tuturor elementelor naţionale compacte şi întărirea statului naţional odată format, 
prin cultura naţională în toate domeniile şi în toate formele ei”*0. Acest fapt oferea 
posibilitatea lui Cuza de a-şi face cunoscute telurile antisemite de la tribuna 
Parlamentului, cu o vervă îndrăcită, acidul epigramist mânuind cu măiestrie „stiletul 
cuvântului înjunghiind orice adversar”, după cum îl descria Sterie Diamandi în 
portretele sale politice din perioada interbelică. Bineînţeles că şi prin epigramă, un 
domeniu literar în care a excelat, Cuza îşi manifesta opiniile sale antievreiesti: 

„Zadarnic te-ai mai ostenit 

Să te botezi, jupâne, 

Căci apa-i trecătoare 

Dar jidovul rámáne"?!. 

Ín 1920, la al doilea ránd de alegeri bazate pe votul universal, Cuza obtinea 
doar 6.000 de voturi si se gándea la un moment dat la retragere din viata politicá, nu 
propunea un program politic coerent in concordanță cu noile realităţi. Oricum 
sciziunea in P.N.D. se produsese. La 7 aprilie 1920, adepţii lui Cuza îl exclud pe Iorga 
din partid. Iorga spunea: „Cuza ne dă afară din partid” şi se declara „sătul de capriciile 
d-lui Cuza şi apucăturile lui Zelea Codreanu îmi repugnă de mult”. Nu numai că s-au 
despărţit cei doi oameni politici, Iorga şi Cuza, ci vor deveni chiar inamici, „duelându- 
se” deseori în sălile Parlamentului sau în paginile ziarelor; iorghiştii numeau aripa 
desprinsă din P.N.D. — „partidul devastator de sinagogi”. În aprilie 1920 ei se despart 
de cei ce imbrátiseazá „cruciada antisemită”, dar majoritatea nationalistilor-democrati 
din laşi rămân alături de marele istoric?. Faţă de 1919, când obținuse 5,69% din 
sufragii, în 1920, P.N.D. ajunge la 1,25% (în doar jumătate de an). Unul dintre motive 
a fost faptul că multi dintre adepţii lui Iorga s-au îndreptat către alte partide, precum 
Partidul "Țărănesc al lui Mihalache, Partidul Poporului sau chiar P.N.L, marele istoric 
neacordând o prea mare atenţie organizării partidului, mai ales prin crearea unor 
organizaţii regionale, aşteptând în continuare să trăiască politic din obolul de 
recunoştinţă al românilor pentru activitatea sa din război şi pentru Unire. Petre Turlea 


30 I, Scurtu, Political Parties in Romania after Parliamentary elections (1919-1937), în „Anuarul 
Institutului de Istorie Alexandru Xenopol”, Iaşi, XVII, 1980, p. 64 şi 66; „Neamul românesc”, an XIV, 
nr. 116, 22 iulie 1919. 

?! S. Diamandi, Galeria oamenilor politici, Ed. Eurosong& Book, Bucureşti, 1999, p. 89; N. Crevedia, 
C. Calotescu-Neicu, Antologia epigramei româneşti, p. 33. 

32 Opinia”, 12 februarie 1920, Iaşi; Gh. T. Pop, op. cit., p. 41 si urm.; „Naţionalistul”, an IX, nr. 7, 1 
octombrie 1922; “Neamul românesc”, an XV, nr. 71, 8 aprilie 1920; *Nationalistul", 27 august 1922, 
Iaşi, N. Iorga, O viaţă de om aşa cum a fost, p. 37 si idem, Memorii, vol. III, p. 9; „Neamul românesc”, 
an XVIII, nr. 15, 23 ianuarie 1923; N. Iorga, Memorii, vol. II, p. 207. 

estima cá la mijlocul anilor '30, 36% din deputaţii liberali şi ţărănişti erau foşti 
nationalisti-democrati ai lui Iorga”. 

Nichifor Crainic exprimă depărtarea nationalistilor-crestini de Nicolae Iorga 
după război, dar şi declinul politic al acestuia: „Iorga nu mai putea să ne îndrume... 
profeția împlinită l-a mistuit pe profetul din el, lăsându-l în loc pe istoric şi pe şeful 
unei grupări politice reduse. Într-adevăr, Iorga s-a despărţit de Cuza, fapt considerat ca 
o adevărată prăbuşire pentru mulți dintre tinerii naţionalişti care şi-au hrănit 
adolescenţa cu scrierile lui Iorga din „Sămănătorul” sau „Neamul românesc”. Printre 
ei s-a aflat şi Corneliu Zelea Codreanu, care prezenta astfel evenimentul: „Dar, spre 
nenorocul neamului românesc, întreaga această oaste, care se ridica din toate părțile 
țării, sfârşeşte printr-o mare înfrângere. Aceasta cade ca un trăsnet peste capetele 
românilor. Forţele iudeo-masonice reuşesc să despartă pe cei doi şefi ai partidului, pe 
profesorul Nicolae Iorga, de A.C. Cuza. [...] De câtva timp, Nicolae Iorga nu mai este 
antisemit. Se înţelege, ruptura s-a făcut ireparabilă. Şi amărâtul acesta de neam şi-a 
frânt din nou în inimi nădejdile lui de mântuire”. 

Odată cu divorțul politic Iorga — Cuza, marele savant încearcă să constituie 
împreună cu partizanii săi „o stângă burghezo-radicală, națională, dinastică, religioasă, 
morală”55. Mutările sale politice vor fi controversate. Ale lui Cuza si ale L.A.N.C., 
însă, vor urmări cu ardoare crezurile imbrátisate încă dinainte de război. 

La începutul lui 1922, dat fiind faptul că majoritatea nationalist-democratilor 1- 
au urmat pe Nicolae Iorga, A.C. Cuza este nevoit să fondeze o altă organizaţie politică, 
care să urmeze linia antisemită la care, după război, Iorga renuntase. Reuşeşte să 
coalizeze în acţiunea sa pe un alt mare universitar, N.C. Paulescu, pe N. Naum, pe Ion 
Zelea Codreanu, pe Corneliu Sumuleanu si ia ființă „Uniunea National Creştină”, ce 
îşi propunea: „lupta prin toate mijloacele legale pentru sprijinirea intereselor 
economice, politice şi culturale ale românilor, împotriva jidanilor, pentru apărarea 
ideilor naționaliste, democratice şi creştine”. Această organizaţie politică scotea şi o 
gazetă numită „Apărarea Naţională”, care a funcţionat în aproape întreaga perioadă 
interbelică (cu unele perioade de interzicere de către autorităţi), pe frontispiciu era 
zvastica, considerat un simbol stilizat al creştinismului, o certificare a faptului că 
românii s-au născut creştini. A.C. Cuza avea să arăte mai târziu că svastica este în 
primul rând românească, prin descendența din arii traci şi daci. Reprezintă legătura cu 
trecutul, înseamnă păstrarea identităţii, nu înseamnă deloc mimetism. Svastica 
reprezenta legătura cu rasa pelasgică, simbol al arianismului?6. Necesitatea unei astfel 


33 M. Ivan, op. cit., tab. IIT; P. Seicaru, Nicolae Iorga, p. 50; P. Turlea, Nicolae Iorga în viaţa politică a 
României, p. 36. 

34 N. Crainic, Zile albe, zile negre, p. 148; C.Z. Codreanu, Pentru legionari, Ed. Scara, Bucureşti, 1999, 
p. 95. 

35 N. Iorga, O viaţă de om aşa cum a fost, p. 39. 

35 G. Dumitrescu, A.C. Cuza si doctrina nafionalist-cregtind, pp. 153-154 ; “Apărarea Naţională”, an I, 
nr. 23, 1 martie 1923; “Apărarea Naţională”, an I, nr. 1, 1 aprilie 1922; A.C. Cuza, Învățătura lui lisus, 
Iudaismul şi teologia creştină, Ed. LANC, laşi, 1925, p. 27. 

de organizaţii era de a lupta împotriva „racilelor sistemului evreiesc” (N.C. Paulescu) 
sau, după părerea lui A.C. Cuza: „Văzând situaţia precară a falimentului românesc în 
comerţ şi industrie faţă de concurenţa străină, văzând că această concurenţă, îndeosebi 
a străinilor jidani este acum organizată în vederea acaprării cu excluderea românilor de 
pe terenul muncii [...] se constituie Uniunea National Creştină. Scopul acestei uniuni, 
potrivit actului de constituire, era lupta prin toate mijloacele legale pentru sprijinirea 
intereselor economice, politice si culturale românești împotriva jidanilor”. Tot în 
anul 1922 s-au fondat şi „Fascia Naţională Română”, „Mişcarea Naţională Fascistă 
Italo-Română” şi „Liga Creştină Socială”. Ultima numită milita împotriva primirii 
cetăţenie de către evrei, iar Mişcarea Naţională Fascistă Italo-Română încheiase chiar 
un acord (în februarie 1921) cu Mussolini pentru acţiuni care să producă instaurarea 
fascismului in Italia si în Románia?*. Insuccesul acestor mişcări arată că societatea 
românească nu era receptivă la modele de origine străină, că naționalismul românesc 
avea alte surse, plecând în special din “clasicii naţionalismului” din cea de-a doua 
jumătate a veacului al XIX-lea. După crearea U.N.C., considerată insuficient de 
puternică ca să reprezinte naționalismul creştin, următorul pas a fost crearea unui 
partid. Se va numi „Liga Apărării National-Crestine". Ceremonia fondării a adunat 
profesori şi studenti din toate centrele universitare: Iaşi, Cernăuţi, Cluj, Bucureşti. S-au 
sfințit steagurile împodobite cu zvastică, s-au făcut slujbe religioase în memoria lui 
Simion Bărnuţiu, Mihail Kogălniceanu şi Gheorghe Mârzescu, cel ce opusese cu tărie 
modificării “Articolului 7”. Sunt alese cadrele de conducere ale L.A.N.C., preşedinte 
fiind A.C. Cuza; Codreanu este desemnat ca răspunzător cu organizarea. Dar, de la 
început au fost vădite diferenţele de idei între cei doi privind segmentul organizatoric. 
În cadrul L.A.N.C. se simt influenţele fasciste în ceea ce priveşte organizarea de tip 
paramilitar: existenţa frăţiilor, a centuriilor, a cohoretelor, a legiunilor. Statutele 
L.A.N.C. prevedeau „reîntronarea legilor dumnezeieşti ale instinctelor şi combaterea 
patimilor”. Erau de acord cu votul obştesc, pentru parlamentarism, pentru monarhia 
constituțională. „Vrem ca minoritățile etnice, oneste si laborioase, să vietuiascá în pace 
şi să propăşească între noi”. Jurământul LANC suna astfel: „Jur că voi păstra şi apăra 
legea mea creştină strămoşească! Jur credință M.S. Regelui Ferdinand I al României! 
Jur credinţă drapelului L.A.N.C.”%. 

Membrii L.A.N.C. se numeau lăncieri sau arcaşi. Uniforma cerută era formată 
dintr-o beretă albastră în Moldova, pălărie sau căciulă în Bucovina, la care se adăuga o 
bluză albastră, cravată neagră, pantaloni maro cu moletiere, centură cu diagonală şi 
bocanci sau cizme. Să amintim faptul că A.C. Cuza şi N.C. Paulescu au fost invitaţi la 
congresul de la Budapesta al organizaţiei „Alliance Chretiene Arienne” din octombrie 


37 “Apărarea Naţională”, an I, nr. 1, 1 aprilie 1922 şi A.C. Cuza, Apărarea Naţională după 3 ani de 
luptă, în “Almanahul Apărarea Naţională pe anul 1925”, Iaşi, 1925. 

38 *Fascistii constructivi”, nr. 1, 20 octombrie 1923 şi “Mişcarea naţională fascistă”, nr. 1, 30 februarie 
1923 şi nr. 5-6, 25 iunie 1924. 

39 C.Z. Codreanu, Pentru legionari, p. 93; „Naţionalistul”, an X, nr. 10, 11 martie 1923, Iaşi; „Apărarea 
naţională”, an III, nr. 2, 4 ianuarie 1929. 

1925. Organizaţia era condusă de George de Pottere, pe care Codreanu şi Mota l-au 
cunoscut în timpul sudiilor din străinătate. Lucrarea lui George de Pottere — Rasa 
ariand. Cultura creştină şi problema evreilor — a fost popularizată în România de către 
LANC“. 

În 1925, este înghițită de către L.A.N.C. şi o altă formaţiune naționalistă cu 
caracter fascist, copie românească a Partidului Fascist al lui Mussolini — Fascia 
Naţională Română. Această organizaţie s-a fondat în anul 1923 şi se pronunţa pentru o 
dictaură „naţională, românească”, cu „mandat de un an, cel mult doi”, astfel putându- 
se instaura „cinstea, echilibrul ordinei”. Urmárea modelul italian al unui „naționalism 
integral”. Bazele trebuiau să fie corporatiste, iar sloganul era: „Dumnezeu, Coroana, 
Patria”. T.P. Vifor, unul dintre fondatorii şi doctrinarii ei, scria: „Extremele sunt in 
realitate două, nu mai multe: fascism ori bolşevism.[...]. Bolşevismul va însemna 
pieirea României”. În septembrie 1925, conform „actului de unire”, se alăturaseră 
L.A.N.C. vechiul Partid Naționalist Democrat-Creştin (fondat după despărțirea de 
Iorga, n.n.) Acţiunea Românească şi Fascia Naţională Română. Se recunostea 
autoritatea supremă a lui Cuza şi liniile directoare principale ale L.A.N.C. Astfel, 
poziţia lui A.C. Cuza în cadrul curentului nationalist-crestin se consolida. Unul dintre 
afişele electorale L.A.N.C. ce circula în mediul rural era definitoriu pentru poziția 
partidului față de evrei: „Nu vá vindeti casele şi pământurile decât numai la români 
creştini. Nu vă cumpăraţi lucrurile trebuincioase decât numai de la negustori şi 
meseriaşi români-creştini”. Tot în decembrie 1925 este suprimat oficiosul L.A.N.C. — 
„Apărarea Naţională” de la Iaşi. A reapărut la Bucureşti la 15 noiembrie 19261. Cu 
toate acestea, în alegerile pentru Parlament, din 25 mai 1926, L.A.N.C. obține 120.000 
voturi si 4,76% din electorat şi 10 mandate de deputat. Rezultat sub aşteptări. Corneliu 
Zelea Codreanu, candidat la Focşani, în Putna, nu obţine numărul minim de voturi spre 
a accede în Parlament, rezultat cel puţin neobişnuit, dacă ne gândim la adeziunea 
focsánenilor în timpul procesului şi la nuntă. El incrimina ministerul de interne care i-a 
îngrădit acţiunile. În alte judeţe, Octavian Goga — ministrul de Interne — ajutase 
L.A.N.C. şi pe preşedintele ei care, în opoziţie, va răspunde cu o activitatea prudentă. 
Un alt semn de întrebare care ar putea lămuri schisma de peste un an?! Sunt aleşi: la 
Iaşi — Cuza, Gávánescul, la Dorohoi — prof. Sumuleanu; la Rădăuţi — prof. Codreanu; 
la Câmpulung - P. Iliescu; la Suceava — prof. Cârlan; la Botoşani — dr. H. Vasiliu; in 
Neamţ — Mişu Florescu; la Bacău — Iuniu Lecca; la Satu Mare — Valer Pop?. Se 
observă care sunt fiefurile cuziste. Corneliu Codreanu nu se regăseşte printre deputați. 


4 D. Zamfirescu, Legiunea Arhanghelul Mihail, Ed. Enciclopedică, Bucureşti, 1996, p. 147; G. 
Dumitrescu, Corespondenţa..., p. 133, 121-122. 

^! Gh. T. Pop, op. cit., p. 52; „Fascismul”, 15 decembrie 1923; T.P. Vifor, Doctrina fascistă română, 
Ed. F.N.R., Bucureşti, 1924, p. 57; „Apărarea Naţional-Creştină”, an. I, nr. 1, 15 octombrie 1925; C. 
Ciucanu, op. cit., pp. 109-111; Gh.T. Pop, op. cit., p. 58; G. Dumitrescu, Corespondenţa..., p. 121. 

? Gh. T. Pop, op. cit., p. 52; „Fascismul”, 15 decembrie 1923; T.P. Vifor, Doctrina fascistă română, 
Ed. F.N.R., Bucureşti, 1924, p. 57; „Apărarea Naţional-Creştină”, an. I, nr. 1, 15 octombrie 1925; C. 
Ciucanu, op. cit., pp. 109-111; Gh.T. Pop, op. cit., p. 58; G. Dumitrescu, Corespondenţa..., p. 121. 

L.A.N.C. câştiga voturi şi în alte zone decât nordul Moldovei şi Bucovina (regiuni cu 
pătură numeroasă de evrei), în Turda, Bihor, Caraş-Severin, ceea ce denotă că partidul 
devenise unul cu relativă putere la nivel naţional. 

Cu toate că A.C. Cuza participase la nunta Elenei Ilinoiu şi chiar îl cununase şi 
acceptase să candideze şi Codreanu în Putna, conflictele între cei doi se acutizează. 
Mota şi Codreanu, spre a nu fi părtaşi la sciziunea L.A.N.C., pleacă la studii în 
străinătate, spre bucuria lui Cuza. Pe de altă parte, alături de L.A.N.C., se adună Fascia 
Naţională Română, Acţiunea Românească, Partidul Social Creştin, formaţiuni de 
dreapta mai mici care îi întăresc poziţia lui Cuza în partid. La plecarea lui Codreanu şi 
Mota a contribuit şi Cuza cu o însemnată sumă de bani. Cei doi acceptă pentru a nu fi 
acuzaţi de sciziunea ligii. Dar nu numai cei tineri nu împărtăşeau parte din 
convingerile lui Cuza, ci şi militantii experimentați ai Ligii. Ei cereau o atitudine mai 
radicală, dar preşedintele înţelegea să răsplătească ajutorul primit în alegeri din partea 
lui Goga, printr-o activitate parlamentară prudentá, necriticând partidul de la 
guvernare. Paul Iliescu, care îl criticase public, este înlăturat din partid. În sprijinul 
deputatului „schismatic” se ridică şi alti membri proeminenţi ai partidului ca Ion Zelea 
Codreanu, Valer Pop, dr. Haralamb Vasiliu, prof. Cârlan, prof. Şumuleanu, gen. 
Macridescu, T. Bráileanu, I. Cătuneanu. Si ei au fost expulzați din partid. A.C. Cuza îi 
acuza ca fiind „vânduți jidanilor”. Corneliu Sumuleanu îşi exprima sentimentele in 
articolul Mişelia unor prieteni, ca răspuns la atacurile furibunde ale fostului sáu 
tovarăş în „Apărarea Naţională”. El era în fapt vicepreşedintele Ligii şi unul dintre cei 
mai merituoşi activişti ai ei. Au urmat tratative indelungi, dar multi dintre ei s-au 
alăturat P.N.L. sau Partidului Poporului, iar alții îi urmează lui Corneliu Zelea 
Codreanu în „Legiunea Arhanghelul Mihail”, înființată în 1927%. 

Să menţionăm şi alte gazete „cuziste”: „Frăția Românească” — Cluj, organ local 


paita 


oficial al L.A.N.C.; „Unirea”, Craiova, „Deşteptarea Română” — ziar al studenților 
„cuzişti” din Ploieşti; „Solidaritea Creştină” — Brăila, „Lupta Națională” şi „Sentinela” 
— Focşani, „Frăția Creştină” — Galaţi, „Strălucitorul” — Constanţa, „Ogorul Nostru” — 
Turnu-Severin, „Voința Poporului” — Arad ş.a. 

Nicolae Iorga, în perioada 1925-1926, îşi manifestă îngrijorarea faţă de unele 
excese antisemite ale studenţilor, care se petrec chiar cu sprijinul bisericii, şi arată 
deruta şi pasivitatea autorităţilor. El vede ca princial orchestrator pe A.C. Cuza, fostul 
sáu tovarás, acum inamic politic. 

La întoarcerea din Franţa, Codreanu rămâne uimit la aflarea veştii cá unii 
militanti cuzişti în frunte cu tatăl său au fost excomunicați din Ligă. Cuza i se 
adresează astfel: „Bine ai venit, Cornele dragă! Tu eşti un băiat bun. Să-ţi cauţi ca şi 
până acum de treabă şi va fi foarte bine. Tu ştii deviza mea: În Ligă intră cine vrea şi 


45 Gr. Tr. Pop, Garda, Căpitanul... vol. IL, p. 65; F. Veiga, op. cit., p. 113; M. Dogan, Analiza statistică 
a “Democrației parlamentare" din România, tab. nr. IV; C.Z. Codreanu, Pentru legionari,ed. 1936, pp. 
289-29]. 

^ Gh.T. Pop, op. cit., p. 43. 

5 N. Iorga, Memorii, vol. V., Bucuresti, 1939, pp. 23-28, 61-68. 

rămâne cine poate”. Dar Codreanu acuză Liga de „sclerozare, lipsă de dinamism şi 
plafonare a doctrinei”. Spre anul 1927, când se fondează „Legiunea Arhanghelului 
Mihail”, Iaşul, ce până atunci fusese „câmp de haiducie” (după expresia lui Codreanu), 
se liniştise. L.A.N.C. se desparte printr-o aripă numită „L.A.N.C. — statutar” condusă 
de Şumuleanu“. 

Tinerii discipoli ai lui Cuza îşi părăsesc mentorul. Rămân credincioşi doctrinei 
pe care acesta a promovat-o şi pe care şi-au însuşit-o în timpul uceniciei politice 
desfăşurate în cadrul Ligii pe care acesta o conducea. Dar adoptă o nouă cale care să se 
potrivească cu tinereţea şi entuziasmul lor. Se naşte „Legiunea Arhanghelul Mihail”. 
Considerăm că experienţa politică dobândită de „văcăreşteni” (fondatorii „Legiunii 
Arhanghelul Mihail”) până în anul 1927 a fost definitorie pentru evoluţia ulterioară a 
mişcării, dar ea va căpăta noi forme şi i se vor adăuga noi direcții călăuzitoare şi nu 
putem considera că legionarismul a rămas doar la stadiul antisemitismului exacerbat al 
lui A.C. Cuza. 

Despre despărțirea de L.A.N.C., se spunea: „Relaţiile Legiunii cu L.A.N.C. 
sunt foarte strânse, întrucât Legiunea a luat fiinţă tocmai datorită dizolvării L.A.N.C. şi 
tocmai cu scopul de a salva mişcarea naţională de la distrugerea totalá...". Dar, în 
scurt timp, apar conflicte L.A.N.C. — L.A.M., care încep să se acutizeze. A.C. Cuza, la 
9 august 1927, declara: „Nu am nevoie de nici unul dintre voi, cu toate că v-am hrănit 
sufleteşte““. Afirmația va duce la un răspuns pe măsură din parte fostului discipol: „ji 
vom curăța pe toti ca pe nişte câini răpănoşi, având mijloace suficiente să lovim mai 
sigur decât ei". S-au vehiculat idei cá la despărțirea Codreanu — Cuza ar fi contat şi o 
„problemă de familie”, ce i-ar fi avut protagonişti pe Gh. Cuza şi Iridenta Codreanu. 
Sunt simple speculaţii, căci neînțelegerile începuseră încă de la fondarea Ligii şi Cuza 
era caracterizat ca un încăpățânat incurabil, neacceptând să facă nimic ce nu pornea de 
la el. Cuza îi spunea lui Codreanu: „Ce crezi, că dacă ai tras cu pistolul, ai făcut mare 
lucru?“. Astfel de dispute au caracterizat majoritatea întâlnirilor dintre „cuzişti” şi 
„codrenişti”. Între cele două tabere se preconizau conflicte, cei devotați lui Cuza 
procurând-şi revolvere, vizând suprimarea lui Paul Iliescu şi a lui Corneliu 
Codreanu“. La 15-16 octombrie 1927, la laşi, s-a întrunit Marele Consiliu al 
L.A.N.C.; s-a confirmat excluderea, dar şi alte demiteri: Traian Bráileanu, Tita Málaiu, 
Gheorghe Rusu, loan Mota, P. Bălan, Hristache Solomon, D. Popescu-Bârlad. În 
primăvara lui 1928, s-au dus tratative de împăcare, realizându-se o relativă reunire a 


^6 C.Z. Codreanu, Pentru legionari, ed. 1999, p. 253, pp. 220-221. 

^! Gr. Tr. Pop, op. cit., p. 69; C.Z. Codreanu, Pentru legionari, ed. 1999, pp. 232-234; „Cruciada 
românismului”, an I, nr. 18, 4 aprilie 1935; Gh. T. Pop, op. cit, p. 71; S. Neagoe, Trimful raţiunii 
împotriva violenţei, Ed. Junimea, Iaşi, 1976, p. 340; C. Ciucanu, op. cit., p. 130 — după acest ultim 
autor, Silvia Codreanu ar fi rámas insárcinatá cu Gheorghe Cuza; ASRI, Fond ,,D", dos. 10558, vol. III, 
f. 2, apud „Totalitarismul de dreapta din România, Origini, manifestări, evoluţie, 1919-1927”, p. 618. 

Ligii. Unii dintre membrii excluşi au întrat în „Legiune”, sau în P.N.L. (Valer Pop) sau 
in P.N.T. (Iuliu Hatieganu)*. 

La 14 septembrie 1929, s-a desfăşurat o consfátuire la Iaşi, in casa lui A.C. 
Cuza si fruntaşii partidului consideră cá „guvernarea L.A.N.C. — imperios cerută”. 
L.A.N.C. ar fi guvernat fără parlament, „adecă fără vorbărie şi cheltuială zadarnică, ci 
numai prin decrete-legi"^. Surprinde această opinie a unui A.C. Cuza care se dovedise 
un orator parlamentar cu nerv şi ironie fină şi care afla în această instituţie cadrul 
perfect pentru evoluţia sa politică. A.C. Cuza îşi manifestă bucuria faţă de victoria în 
alegeri a naziştilor din Germania. El consideră cá este o biruintá a „cuziştilor din 
Germania” („căci le putem zice cuzişti national-socialistilor germani"). A.C. Cuza 
scria un articol cu un titlu mai mult decât sugestiv: Falimentul partidelor şi dictatura 
L.A.N.C., în care afirma din nou una dintre dorinţele sale mai vechi, născută încă de la 
succesul achitării lui C.Z. Codreanu la Turnu-Severin in 1925: ,, Veacul nostru de după 
război este veacul dictaturei. Dictatura din Italia, splendidă cu Mussolini, dictatura din 
Spania — binefăcătoare — cu Primo de Rivera, Dictatura din Iugoslavia, cu regele 
Alexandru. Dictatura L.A.N.C. se impune faţă de acest faliment dovedit al partidelor”. 
Era de părere că regele trebuie să-şi numească miniştrii săi direct şi nu prin şefii de 
partid. 

Între L.A.N.C. şi L.A.M. au existat contacte în vederea unei fuziuni, dar 
întâlnirile între liderii celor două grupări nu duc la nici un rezultat datorită 
intransigentei celor doi, A.C. Cuza şi C.Z. Codreanu, ultimul oferind ca soluție 
înscrierea în „corpore” a cuziştilor în Garda de Fier. Se dorea astfel evitarea 
conflictelor din cadrul U.N.S.C.R., a cărei conducere era disputată de reprezentanţii 
celor două grupări. Conducerea va fi preluată de legionari prin Traian Cotigă, Gh. 
Furdui, dr. Şerban Milcoveanu şi, după 1940, Viorel Trifa. Dar bineînţeles că A.C. 
Cuza nu putea fi de acord cu astfel de propunere, dacă ţinem cont de orgoliul său 
deosebit, de faptul că el era „patriarhul antisemitismului” şi unul dintre mentorii 
tinerilor naționaliști de după război. Spre deosebire de „Garda de Fier”, L.A.N.C., prin 
liderii ei a întreţinut relaţii cu conducătorii minorităţii germane din România, care îşi 
manifestaseră adeziunea către ideile naziste (au organizat împreună acţiuni 
antievreieşti în Bucovina) şi chiar cu liderii Partidului Nazist din Germania, A.C. Cuza 
şi fiul său fiind chiar decoraţi de către „Fuhrer”. Gh. A.C. Cuza relata că a luat masa 
cu Hitler si a primit indicaţii pentru organizarea batalioanelor de asalt?!. 

Dacă o fuziune între L.A.M. şi L.A.N.C. nu este realizabilă, la 14 iulie 1935, 
formațiunea lui Cuza şi Partidul National Agrar a lui Goga s-au unit dând naştere 
Partidului Naţional Creştin, un rol important în această coalizare îl are Nichifor 


48 „Apărarea Naţională”, an V, nr. 12, 20 octombrie 1927, p. 1; G. Asandului, A.C. Cuza. Politică şi 
cultură, p. 207; A. Heinen, op. cit., p. 120. 

^9 “Apărarea Naţională”, 6 octombrie 1929, Arad. 

50 „Apărarea naţională”, an VIII, nr. 19, 21 septembrie 1930; „Apărarea naţională”, 8 august 1930 şi 10 
august 1930. 

5! Gh. T. Pop, op. cit., p. 55, p. 92. 

Crainic, dacă ar fi să dăm crezare memoriilor sale. Şi camarila şi-a avut rolul ei. 
Preşedintele de onoare este A.C. Cuza, iar preşedinte activ este Octavian Goga. 
Nichifor Crainic a devenit vicepreşedintele P.N.C. Printre principalele articole ale 
programului partidului se regăseşte aplicarea lui “numerus clausus”, revizuirea 
cetăţeniei evreilor sosiți în ţară după 1919, militează pentru creşterea rolului monarhiei 
în viaţa de stat împotriva partidelor politice democratice considerate a fi “jidovite”. Se 
publică Călăuza bunilor români. Octavian Goga afirma la oficializarea fuziunii: „Nu-i 
o întâmplare că sufletul meu s-a îndreptat spre A.C. Cuza. Domnia sa, mai întâi, este 
un gânditor din linia marilor cărturari care începând cu Kogălniceanu şi Eminescu au 
dat ţării o îndumare spirituală. Al doilea, într-o ţară a tuturor transactilor si 
compromisurilor, dl A.C. Cuza a mers pe acelaşi drum...". Într-adevăr, A.C. Cuza, 
după o primă pertractare cu socialismul, a devenit nationalist-crestin antisemit fără a 
mai schimba sau a mai aduce cava nou „doctrinei cuziste”. Un document german arată 
şi implicarea Serviciului de politică externă german condus de Rosenberg în această 
unire politică. Autorităţile ştiau că A.C. Cuza, „patriarhul antisemitismului”, dorea 
fondarea unui organ politic de propagandă creştină, mai puternic decât L.A.N.C. Odată 
cu fondarea P.N.C., A.C. Cuza considera că era în măsură să continue „lupta 
creştinilor împotriva a celor patru milioane de străini care au pus mâna pe bogăţiile 
României Mari”*?. 

Partidul Naţional Creştin cunoaşte o activizare a acţiunilor sale, reuşind să 
atragă la congresul organizat pe 8 noiembrie la Bucureşti un mare număr de 
simpatizanți. După cum scria „Porunca Vremii”, au venit din toate colţurile ţării peste 
250.000 de oameni. Deşi îl considerăm exagerat, numărul aderentilor gogo-cuzisti este 
în creştere. În Parlament, gogo-cuziştii se dovedeau aprigi împotriva táránistilor, dar 
reţinuţi in faţa liberalilor. Nicolae Caradino prezenta o astfel de situație în care 
protagonistul era Nichifor Robu: „O amintire îmi stăruie în minte despre acest Robu, 
prinţul bătăuşilor gogo-cuzişti. Eram în incinta Camerei, martor la agresiune. Robu 
frângea nişte scaune şi bătea cu picioarle respective ceva deputați. Furlungeanu, 
chestor al Camerei liberale şi însărcinat în această calitate cu paza, s-a apropiat de grup 
şi cu un aer de supremă indiferenţă a prins între degete bicepsul robului. Dintr-odată, 
acesta s-a oprit şi fără să lase prada din mâini, a întors ochii cu mai mult respect decât 
spaimă. Îşi găsise naşul. După ce bătaia s-a potolit, chestorul şi cuzistul s-au plimblat 
alene pe culoar. Discutau şi îşi pipăiau muşchii...”55 

În august 1937, s-a înregistrat un episod intersant al luptei furibunde pentru 
putere, în care nu contează mijloacele folosite pentru obținerea voturilor. P.N.C. a 
încheiat un cartel electoral cu Asociaţia Generală a Țiganilor din România. Ziarul 
„Țara Noastră” apărea în ediţia de duminică sub titlul „Amaro Them", traducerea în 


5 N. Crainic, Zile albe, zile negre, Ed. Gândirea, Bucureşti, 1991, p. 313; I. Scurtu, Studiu introductiv, 
în „Ideologie şi formaţiuni de dreapta în România”, vol. IV, p. 28; „Apărarea Naţională”, 21 iulie 1935; 
Gh. A.C. Cuza, Cuza — Goga, o înfăţişare ideală, Ed. Apărarea Naţională, Iaşi, 1941, p. 9; A. Heinen, 
op. cit., p. 255; S.J.A.N. Iaşi, Fond Prefectura laşi, Dos. nr. 2/ 1935, f. 119, 124. 

5 „Porunca Vremii”, 10 noiembrie 1936; N. Caradino, op. cit., p. 180. 


99 


Analele Liceului „Vasile Conta” Târgu-Neamţ, Istorie, 1/2020 


tigáneste a numelui ziarului lui Goga. Unul dintre fruntaşii romi scria referindu-se la 
P.N.C.: „Cercetând trecutul îndepărtat al neamului românesc a găsit că dintre toţi 
străinii numai neamul romilor a fost acela care a luat parte dezinteresată la bucuriile şi 
suferinţele acestei ţări; s-a jertfit pentru ea şi n-a trădat-o niciodată cum au făcut multi 
din neamul jidovesc". Un alt lider rom scria un manifest către populaţia romă în 
acelaşi ziar: „Se cuvine deci ca toti romii într-un cuget şi-o simtire să se considere 
membri aderenti ai PNC, să dea voturile acestui partid. [...]. Dacă aceste partide vor 
oferi romilor bani şi băutură ca să li se dea voturile, să se primească şi bani şi băutură, 
dar în cabina de votare să aplice ştampila pe listele P.N.C.”%. 

P.N.C. rămâne în continuare un partid regional ce colecta voturile antisemitilor 
din judeţele lor tradiționale din Basarabia, Bucovina, nordul Moldovei, înregistrând 
succese în Banat sau Ardeal. Se beneficia de recrudescenţa mişcărilor fasciste in 
Europa şi de personalitatea marelui poet Octavian Goga. În Basarabia se situa pe 
poziţia a II-a, cu 21,3% din voturi, iar în Moldova, aceeaşi poziţie, cu 17,1%, dar a 
obținut rezultate modeste în Transilvania (3,8%) şi Crişana-Maramureş (4,3%), 
rezultate care au provocat o mare deceptie lui Goga. Nici în Bucureşti, unde Goga 
desfăşurase o intensă campanie nu au fost rezultate satisfăcătoare, doar 2,82%, pe 
primele trei poziţii situându-se P.N.L. — 39,40%, P.N.T. — 23,2% şi P.T.p.T. — 22, 
66%. Deci, succese s-au obținut în fiefurile lui Cuza şi prea puţin în zonele unde Goga 
ar fi trebuit să atragă adeziuni. P.N.C. a obţinut rezultate bune în regiunile mai slabe ca 
informaţie şi instrucție, în zone rurale, mici târguri şi unde elementul evreiesc era 
puternic; a contat şi lipsa unui program politic şi economic coerent?. Un observator 
contemporan al alegerilor din 1937, intersat de latura lor sociologică, remarca faptul 
că: “Judeţele cu multi evrei şi unde românii sunt antisemiţi au votat cu P.N.C. Partidul 
Totul pentru Țară a fost puternic în judeţele româneşti unde nemulțumirea era de alt 
soi”. El constata că Mişcarea legionară a strâns voturile rázvrátitilor „din regiunile 
industriale, agricole bogate şi poate mai puţin în cele sărace”. Este „un partid de 
protestare împotriva politicianismului”. Studiind harta pe care acesta a realizat-o 
referitor la ponderea electoratului gogo-cuzist şi legionar, constatăm că mai mare 
succes a obținut P.N.C. în zonele înapoiate din nord-estul țării5€. 

Cei doi conducători ai P.N.C., Goga şi Cuza rămân credincioşi crezurilor 
antisemite, încercând să le pună în aplicare în timpul scurtei lor guvernări, deşi 
antisemitismul radical al profesorului Cuza nu era bine văzut de multi dintre partizanii 
politici ai lui Goga (şi chiar de către acesta) şi se considera că această alianţă este una 
conjuncturală. Goga credea că demiterea sa devenea o „victorie a lui Israel”, şi într- 


adevăr, boicotul economic iniţiat de evrei a contribuit la căderea guvernului său”. 


54 Ţara Noastră”, 3 august 1937, 4 august 1937. 

5 C. Enescu, Semnificaţia alegerilor din decembrie 1937 în evoluţia politică a neamului românesc, in 
„Sociologia românească”, 2, (1937), nr. 11-12, p. 523, „Dimineaţa”, 25 decembrie 1937. 

56 C. Enescu, Semnificaţia alegerilor din decembrie 1937 în evoluţia politică a neamului românesc, p. 
512. 

S7 C. Iancu, Evreii din România 1919-1938, p. 209. 

P.N.L. n-a obţinut necesarul de 40% în alegeri. Carol al II-lea nu va oferi 
guvernul lui Maniu şi Codreanu, care s-au dovedit cei mai vehementi adversari ai 
camarilei sale. El afirma: “Mi-a rămas, deci, o singură soluţie constituţională, aceea de 
a face apel la Naţionaliştii-Creştini ai lui Goga şi Cuza. Este, desigur, o solutiune 
proastă, dar totuşi cea mai puţin. Sunt perfect conştient că guvernarea, cu aceste 
elemente, destul de hotărât antisemite, nu va putea fi una de lungă durată”. Regele 
făcea ultimii paşi spre instaurarea regimului său de autoritate monarhică. Regele Carol 
al II-lea îşi manifesta tacit acordul pentru unele măsuri antisemite ale noului guvern: 
„Prima măsură pe care vrea să o ia este revizuirea evreilor, care, după 1919, au intrat 
fraudulos în ţară: lor vrea să le ia dreptul la cetăţenie. Cred că va atinge o foarte mică 
minoritate şi este, poate, o aruncare de lest folositoare în acest moment”. Această 
numire a lui Goga-Cuza la conducerea guvernului a fost pentru satisfacerea curentului 
naționalist, dar, în acelaşi timp, şi pentru învrăjbirea gogo-cuziştilor cu legionarii. 
Pentru aceasta a fost numit şi Armand Călinescu la Interne, pentru a pune pe poziţii 
antagonice cele două mişcări naționaliste. Regele Carol al II-lea mărturisea: „Goga, 
mai ales, şi Cuza sunt duşmani de moarte ai gardiştilor şi hotărâți de a întreprinde 
orice pentru exterminarea lor; în aceasta, vor fi secondati perfect de Călinescu, care 
este complet de acord cu ei”s$. 

Guvernul Goga-Cuza (după spusele regelui, Goga, „umflându-se ca un broscoi, 
primeşte a forma guvernul în condiţiile care 1 le-am impus”) a avut o existenţă de 44 
de zile începând cu 28 decembrie 1937. Printre primele măsuri luate a fost interzicerea 
ziarelor „Adevărul”, „Dimineaţa” şi „Lupta”, considerate a fi evreieşti. A.C. Cuza îl 
vedea pe Goga ca fiind insuficient de energic în poziția sa antisemită, şi se retrage 
ostentativ la Iaşi încă de la începutul lui ianuarie 1938. Dar, politica antisemită a lui 
Octavian Goga a adus o proastă impresie în Occident, precum şi în ţară. S-a creat 
senzația de pripeală în acţiunile guvernului, care tindea spre a se transforma în haos. A 
contribuit la aceasta şi conflictele, uneori devenite violente între „lăncierii” P.N.C. si 
etnicii evrei, sau ciocnirile lor cu legionarii”. 

Anul 1938 începe pentru legionari cu divergențe cu P.N.C. aflat acum la 
putere, înregistrându-se mai multi răniţi (52, după spusele lui Codreanu, mai ales în 
Neamţ, unde sunt agresati Radu Budişteanu, A. Vlad, M. Macovei, personalități ale 
grupării). Cu toate acestea Codreanu nu critică public activitatea guvernului, care era 
cel puţin contradictorie, ajungându-se chiar la o înţelegere cu Goga în privinţa 
alegerilor ce trebuiau să se desfăşoare în martie 1938%, se pare pentru a nu da 
satisfacție lui Carol al II-lea (ce rămânea credincios dictonului latin: divide et impera). 
La 13 ianuarie 1938, Corneliu Zelea Codreanu declara într-o primă luare de poziţie 
adresată guvernului gogo-cuzist: „Sunteţi un guvern naționalist. Eu nu am dreptul nici 


58 Carol II, Între datorie şi pasiune. Însemnări zilnice, Ed. Silex, Bucureşti, 1995, p. 234- 235; K.W. 
Treptow, Politica regală şi alegerile din 1937-1938, în „Europa XXI”, vol. III-IV (1994-1995), p. 182; 
Carol al II-lea, În zodia Satanei..., p. 124. 

5 A. Heinen, op. cit., p. 496. 

6 C Z. Codreanu, Circulări şi manifeste, pp. 266-267. 

măcar să suspectez buna credinţă, chiar atunci când unele nu le înţeleg sau mi se par 
greşite. Un om corect nu se poate năpusti asupra altui om din primul ceas, înainte de fi 
lăsat să-şi pună în aplicare gândurile sale”. Este o atitudine de prudenţă inteleaptá din 
partea lui Codreanu, ce considera că timpul va fi aliatul său. Generalul Antonescu în 
depozitia din procesul intentat lui Codreanu în 1938 afirma: „Şi atunci faţă de mine, d- 
| Codreanu a spus că se retrage din lupta electorală, iar faţă de Goga, mi se pare că şi-a 
luat angajamentul că se retrage chiar din alegeri, dând dovadă de mare patriotism”. La 
9 februarie 1938, s-a ajuns la un acord după o întâlnire intermediată de Mihail Sturdza 
între Goga şi Codreanu. Acest acord a grăbit instaurarea regimului de dictatură 
regalá!. 

A.C. Cuza, după moartea lui Octavian Goga, semna constituirea Uniunii 
Constiintei Naţionale, sub preşedinţia lui Istrate Micescu, un apropiat al regelui. El a 
fost considerat „şef spiritual”, iar secretar general a fost numit Gh. A.C. Cuza. Se 
recunoştea rolul absolut al regelui şi se dorea începerea unei activităţi susținute pentru 
„luminarea poporului prin cunoaştere”. A urmat apoi aderarea la Frontul Renaşterii 
Naţionale. Cu această ocazie, A.C. Cuza a afirmat că „a persecuta pe legionari 
reprezintă pentru naționaliștii creştini o ruşine. Acest lucru ar fi rău interpretat de 
popor”. A fost ultimul act politic al lui A.C. Cuza, rolul său în perioada ce-a urmat a 
fost nesemnificativ”?. 

În epocă s-a afirmat că poezia şi epigrama au pierdut prin faptul că A.C. Cuza 
s-a dedicat cu ardoare politicii. Cert este că a fost unul dintre marii oameni politici ai 
perioadei interbelice, care şi-a manifestat patriotismul, aşa cum el înţeles să o facă, şi a 
luptat cu tenacitate pentru crezurile sale. După începuturi socialiste şi peripluri 
conservatoare, Cuza se dedică nationalismului-crestin. A fost tovarăş al lui Iorga în 
Partidul Nationalist-Democrat, apoi va deveni inamicul politic al acestuia. A format 
Liga Apărării National Creştine cu sprijinul lui Codreanu, pe fondul unei popularitáti 
deosebite a acestuia, dar îşi va pierde vechii tovarăşi, „schismatici”, Sumuleanu, 
Iliescu, Gávánescul, Valer Pop, despártindu-se şi tinerii Codreanu si Mota. 
Conducerea autoritară, incápátánarea, orgoliul nemásurat l-au împiedicat în încercările 
sale de a uni dreapta creştină românească. 

A avut o perpetuă carieră parlamentară şi în Parlamentul României s-a simţit 
cel mai bine. Aici a strălucit ca unul dintre cei mai de seamă oratori alături de Nicolae 
Iorga. I.Gh. Duca, Alexandru Margiloman, Ion Mihalache, Ion I.C. Brătianu şi alții. Se 
declara pentru dictatură, dar el dovedise că cel mai bine acționa din postura de 
parlamentar. Dictatura carlistă nu se dovedea ceea ce sperase el si rolul pe care l-a avut 
în cadrul ei a fost pur decorativ. Pentru posteritate, A.C. Cuza rămâne ca părintele 


6l Ibidem; M. Sturdza, România si sfârşitul Europei. Amintiri din fara pierdută, Ed. Fronde, Alba-Iulia 
— Paris, 1994, p. 126; I. Scurtu, Gh. Buzatu, Istoria românilor în secolul XX, Ed. Paideia, Bucureşti, 
1998, p. 337. 

$? G. Dumitrescu, A.C. Cuza si doctrina naţionalist-creştină, p. 154; S.J. A.N. laşi, Fond Prefectura laşi, 
dos. 1/ 1938, f. 198. 

nationalismului-crestin interbelic, ca „patriarh al antisemitismului românesc”, o 
„etichetă” pe care a primit-o încă din anii '20 si pe care a acceptat-o cu mândrie, iar 
doctrina nationalist-crestiná, care a promovat-o timp de peste trei decenii a devenit în 


epocă „catehismul cuzist”. 

